Honderd-en-sewentigduisend | Virseker
Waaroor bel ons jou? Navrae of veranderinge op bestaande dekking Nuwe Kar & Huisinhoudversekering kwotasie Aanlyn bystand Addisionele produkte Besigheids versekering
Water & Ligte
Wie is Herman Botes
Sondag in die kerk
Honderd-en-sewentigduisend rand. Dis wat jou gewone onderwyser per jaar verdien. Voor belasting. En vir dit, kyk ons na gemene kinders, gene wat nie in kennis belangstel nie en luister na ongeskikte ouers. In alle eerlikheid laat ons, versondig ons ons siele vir honderd-en-sewentigduisend rand.
Dalk moes ek ŉ dokter of ŉ ingenieur geword het maar as jy jonk is, is jy dom van die hoop, drome en entoesiasme. “Ek gaan dinge verander. Hierdie is my roeping.” Roeping se gat. Honderd-en-sewentigduisend rand se gat.
Jy sit in jou klaskamer met jou verbleikte groen knoophemp en luister na Mnr Pa-van-die-jaar, met sy Rolex en ŉ Landrover sleutel in sy hand wat skreeu omdat sy groot seun Afrikaans druip.
Ja, Meneer as Ou Grotes dalk ŉ boek oopmaak so elke dan en wan sal sake seker anders lyk. Seker ook my skuld.
Dit dek nie eens my vrou se medikasie nie, wat nog gepraat van die hospitaal- of dokterskostes. Mediesefonds is al in Februarie uitgeput.
Maar ons is elkeen verantwoordelik vir ons keuses. Ek sit nie hier en vra vir vergifnis of selfs dat iemand verstaan nie, dis net ... honderd-en-sewentigduisend rand.
Dis nie elke dag dat jy so ŉ kans kry nie.
ŉ Ou skoolvriend met ŉ groot wildsplaas aan die eenkant van die grens en ŉ swart tas aan die anderkant, wat aanbied om al die mediese kostes te dra. Al wat jy moet doen is die tas vir hom bring. Wat sal honderd-en-sewentigduisend rand dan doen?
Nou goed, niemand se hart is so sag nie en daardie tas kan niks goeds bevat nie. Vir sulke geld... Te hel met die gereg!
Te hel met honderd-en-sewentigduisend rand.
Eintlik was dit alles heel maklik. Wit leun vir my vrou. “Nee lief, ons gaan net besigheid praat. Jy gaan net verveeld wees. Rus liefs hier by die huis.” Vyfhonderd rand vir die wag by die grens om nie te veel vrae te vra nie. Dan ry mens net versigtig. Kan nie bekostig om afgetrek te word of om die kar te stamp nie. Die versekering is al maande terug gekanselleer.
Alles loop seepglad tot by die plaashek. Hier sit ek nou – lieg of bieg, nie een opsie lyk goed nie.
ŉ Polisieblokkade reg voor die hek.
Honderd-en-sewentigduisend. Honderd-en-sewentigduisend. Honderd-en-sewentigduisend.
Klop die man aan my ruit.
Hy praat stadig, ŉ stem van iemand wat al heeldag in die son sit. Sy groot ronde rooi gesig laat sy maer ogies net dunner lyk.
“Hallo. Is alles reg?”
“Ja-nee. Als is reg.”
Stilte. Honderd-en-sewentigduisend. Hy kyk net met skrefies ogies. Ek sweet nie so maklik nie, Ou Rooies.
Eindelik vra hy met sy stadige stem, “Waar kom jy vandaan?”
“Van Welkom af.”
“Vêr ent van Welkom af?”
“Ja, was nogal ŉ lang pad.”
“Wat maak jy so vêr van Welkom af?”
“Ek kom kuier bietjie vir ŉ ou skoolvriend.”
Hy loer onder sy kieliebak deur na die plaas hek.
“Moet ŉ ware vriendskap wees.”
Sarkasme is nie almal se vriend nie, Ou Rooies.
“Nee, ek bedoel maar net dat dit ŉ vêr ent is.”
Ek knik my kop en sy dun ogies probeer hard om deur my te sien.
“Meneer kan jy asseblief uit jou motor klim?”
“Mag ek vra hoekom ek dit sal doen?”
Hy steek sy vet handjie in sy hempsak in en haal ŉ verfrommelde en voosgevoude papier uit en skud dit aan een hoek oop.
“Meneer ek en die lasbrief vra mooi.”
Hoe sê Adam Small? “die Here het geskommel en die dice...”
het reg geval vir my
het verkeerd geval vir my
Maandag tot Vrydag 8vm - 6nm
AIG WeBer Bepalings en voorwaardes
Virseker en Toks & Tjops Vaatjiebraai Kompetisie 2018 Bepalings en voorwaardes
Live Build.147.51582 - BUDGET-SLAVE2